Næringarfræði sértækra hópa og við sérstæðar aðstæður Staða Samþykkt af skóla Þrep Tillaga að bókstöfum / tölustöfum skóla Lýsing Í þessum áfanga er lögð áhersla á næringu mismunandi hópa : íþróttamanna , unglinga , aldraðra , þungaðra kvenna , kvenna með barn á brjósti , átröskun og mataræði sem minnkar áhættuna ( og sem meðferð í einhverjum tilfellum ) á myndun ýmissa lífsstílstengdra sjúkdóma : hjarta - og æðasjúkdóma , háþrýstings , sykursýki af gerð 2 , beinþynningu , efnaskiptavillu , MS - sjúkdóms og sumum tegundum krabbameina . Skoðaðar verða ráðleggingar Embætti Landlæknis um mataræði fyrir fullorðna og börn frá tveggja ára aldri og staðan á mataræði íslendinga út frá landskönnun . Íslenski gagnagrunnurinn um efnainnihald matvæla ( ÍSGEM ) er kynntur fyrir nemendum . Einnig er farið yfir kosti og galla inntöku ýmissa fæðubótarefna fyrir almenning . Í verklegum tíma er lögð áhersla á sjálfstæð vinnubrögð , nemendur læra að lesa upplýsingar og næringargildi á umbúðum matvæla . Þar er einnig farið yfir og kennd hin ýmsu verkfæri til þess að meta mataræði mismunandi einstaklinga . Nemendur æfa sig að gera mismunandi útfærslu á leiðbeiningum sem kennir þeim frekar að takast á við sína skjólstæðinga með mismunandi þarfir og markmið . Forkröfur NÆRI 2 NÆ 05 eða sambærilegur áfangi Þekkingarviðmið Nemandi skal hafa öðlast þekkingu og skilning á : Ráðleggingum um mataræði og næringarefni fyrir fullorðna og börn frá tveggja ára aldri og hvað liggur til grundvallar þeim ráðleggingum . Þekki fyrirbyggjandi ráðleggingar um mataræði fyrir ýmsa lífsstílstengda sjúkdóma : hjarta - og æðasjúkdómar , háþrýstingur , krabbamein , sykursýki , beinþynning , MS-sjúkdóm . Þekki mismunandi ráðleggingar um mataræði fyrir mismunandi hópa fólks : íþróttamenn , þungaðar konur , konur með barn á brjósti , unglingar , aldraðir , átröskun og átti sig á þeim vísindum sem liggja á bakvið þessum ráðleggingum og geti nýtt það til þess að hjálpa mismunandi skjólstæðingum með breytileg markmið . Merkingum á íslenskum matvælum og geti lesið út úr þeim og frætt skjólstæðinga sína um það hvernig er hagnýtast að velja matvörutegundir við hæfi . Þekki matvælalöggjöfina á íslandi og reglur um merkingar matvæla og forsendur sem þurfa að liggja að baki fullyrðingum á umbúðum . Þekki opinberar ráðleggingar um mataræði og næringarefni og skilji hvað liggur á bakvið þessum ráðleggingum . Þekki helstu einkenni íslensks mataræðis og matarmenningar og hvaða næringartengdu atriði þarf að huga að . Leikniviðmið Nemandi skal hafa öðlast leikni í að : Reikna út næringargildi fæðu með næringarefnatöflum og reikniforritum . Skoða mataræði skjólstæðinga sinna á gagnrýninn hátt og meta hvað megi betur fara og hvað sé gott . Sýni frumkvæði og sjálfstæð vinnubrögð til þess að finna ákjósanlegar fæðutegundir til að bæta mataræði skjólstæðinga sinna og geti metið hvaða breytinga sé þörf út frá neyslusögum eða matardagbókum . Yfirfæra vitneskju sína um næringu mismunandi hópa fólks og fyrirbyggjandi næringu fyrir ýmsa lífsstílstengda sjúkdóma í hagnýtar ráðleggingar um val á fæðutegundum fyrir skjólstæðinga með mismunandi markmið . Setja fram tillögur að breyttri hegðun út frá þekktum kenningum um breytingar á heilsuhegðun . Hæfniviðmið Nemandi skal geta hagnýtt þá almennu þekkingu og leikni sem hann hefur aflað sér til að : Bæta eigið mataræði og sértækra hópa og geta sett saman og / eða komið með tillögur um breytingum á mataræði í átt að ákjósanlegu mataræði með hagnýtum ráðleggingum , aðhaldi og hvatningu fyrir skjólstæðinga með mismunandi markmið . Taka þátt í gagnrýnum umræðum um tískustrauma og markaðssetningu , kosti og ókosti einstakrar fæðu , fæðubótarefna eða mataræðis fyrir mismunandi einstaklinga . Geta komið með rök með og á móti byggt á vísindalegum grunni . Tengja þekkingu sína á líkamsstarfseminni og þörfum líkamans á næringu við líðan og árangur í daglegu lífi , starfi , skóla og íþróttum . Námsmat byggist á áfangamarkmiðum . Þess skal gætt að námsmat taki til allra þátta námsins m.t.t. þekkingar , leikni og hæfni nemandans . Skólar Fyrirmynd Áfangi uppfærður Námskrárvefur Mennta - og menningarmálaráðuneytis